Guatemala - Wikipedia

# Guatemala

### Dari Wikipedia Bahasa Melayu, ensiklopedia bebas.

Untuk kegunaan lain, sila lihat: Guatemala (nyahkekaburan).

República de Guatemala Republik Guatemala

Bendera | Jata

Cogan kata: El País de la Eterna Primavera (bahasa Inggeris: "Tanah Musim Bunga Kekal")
Lagu kebangsaan: Himno Nacional de Guatemala
Ibu negara (dan kota terbesar) | Bandaraya Guatemala 14°38′ U 90°30′ B
Bahasa rasmi | bahasa Sepanyol
Kerajaan | Republik kepresidenan
- Presiden | Óscar Berger
Kemerdekaan | Dari Sepanyol
- Tarikh | 15 September 1821
Keluasan
- Jumlah | 108,890 km² (ke-106) 42,042 km persegi
- Air (%) | 0.4
Penduduk
- Anggaran Julai 2005 | 12,800,000 (ke-70)
- Kepadatan | 134.6/km² (ke-85) 348.6/km persegi
KDNK (KKP) | Anggaran 2005
- Jumlah | AS$62.78 bilion (ke-71)
- Per kapita | AS$4,155 (ke-116)
IPM (2004) | 0.673 (medium) (ke-117)
Mata wang | Quetzal AS$1= Q 7.60 (`GTQ`)
Zon waktu | (UTC-6)
Domain Internet | .gt
Kod panggilan | +502

Guatemala, secara rasminya Republik Guatemala, ialah sebuah negara di Amerika Tengah yang disempadani oleh:

- Mexico di barat laut
- Lautan Pasifik di barat laut
- Belize dan Laut Caribbean di timur laut
- Honduras dan El Salvador di tenggara.

Guatemala yang merupakan negara yang terbesar dan yang mempunyai paling banyak penduduk di Amerika Tengah terkenal kerana peranan sejarahnya sebagai sebuah pusat utama kebudayaan Pra-Columbia, khususnya kebudayaan Maya. Banyak tapak yang mempunyai kepentingan arkeologi utama telah ditemui, termasuk puing-puing kota kuno di Tikal. Bilangan tapak yang besar ini menyebabkan BBC menamakan Guatemala sebagai sebuah destinasi kebudayaan yang teratas di dunia, dan membantunya mendapatkan arus pelancong yang sihat (1.4 juta pada tahun 2006). Selain daripada pelancongan, ekonomi Guatemala bergantung terutamanya kepada pertanian, dengan kopi dan gula merupakan antara eksport utamanya.

Guatemala ialah sebuah demokrasi perwakilan, dengan ibu negaranya di Bandaraya Guatemala. Sungguhpun negara ini agak stabil sejak tahun 1996, sejarah Guatemala baru-baru ini telah dilanda oleh perang saudara dan rampasan kuasa ketenteraan yang telah melembapkan proses pembangunan negara. Banyak kawasan dalaman Guatemala masih tidak dibangun sama sekali, termasuk banyak hutan hujan dan tanah lembap. Guatemala yang mempunyai banyak ekosistem yang unik dan penting dari segi biologi telah menyumbangkan kepada penentuan Mesoamerika sebagai sebuah kawasan biokepelbagaian titik panas yang penting. [1]

## [Sunting] Etimologi

Nama "Guatemala" berasal daripada perkataan Cuauhtemallan yang membawa pengertian "tanah banyak pokok". Inilah nama yang diberikan kepada ibu kota puak Cakchiquel oleh askar-askar bertuturan bahasa Nahuatl dari Tlaxcalla yang tiba dengan orang-orang Sepanyol. Nama itu kemudian dibuat lebih umum oleh orang-orang Sepanyol untuk digunakan sebagai nama negara ini.

## [Sunting] Sejarah

  Rencana utama: Sejarah Guatemala

"El Tigre Complex", di El Mirador.
Nakbé, puing istana Zaman Praklasik Pertengahan, Lembangan Mirador, Petén, Guatemala

### [Sunting] Zaman Pra-Columbia

Terdapat bukti pertama yang menunjukkan bahawa peneroka di Guatemala telah wujud sejak 10,000 SM lagi, walaupun sebilangan bukti yang lain, seperti mata panah obsidian yang ditemui di pelbagai tempat di negara itu, mentarikhkan peristiwa itu sebagai pada tahun 18,000 SM. Terdapat juga bukti arkeologi yang menunjukkan bahawa para peneroka Guatemala yang awal merupakan pemburu dan pengumpul, tetapi sampel-sampel debunga dari Petén dan pantai Pasifik menunjukkan bahawa penanaman jagung telah dikembangkan menjelang 3500 SM. Tapak-tapak kuno telah didokumenkan di Quiché dan di Sipacate, Escuintla yang terletak di pantai Pasifik tengah (6500 SM).

Para ahli arkeologi membahagikan sejarah Mesoamerika pra-Columbia kepada tiga zaman:

- Zaman Pra-Klasik dari 2000 SM hingga 250 Masihi
- Zaman Klasik dari 250 hingga 900 Masihi
- Zaman Pasca Klasik dari 900 hingga 1500.

Sehingga baru-baru ini, Zaman Pra-Klasik dianggap sebagai tempoh pembentukan, dengan petani-petani tinggal di desa-desa yang kecil yang tidak mempunyai banyak bangunan tetap. Bagaimanapun, tanggapan ini telah dicabar oleh penemuan-penemuan seni bina yang tersergam dan bersejarah baru-baru ini. Contoh-contohnya termasuk:

- mazbah di La Blanca, San Marcos yang lebih kurang 3 mt. diameternya yang wujud sejak 1000 SM;
- tapak-tapak istiadat di Miraflores dan El Naranjo yang wujud sejak 800 SM;
- topeng-topeng terawal yang tersergam dan bersejarah;
- kota-kota di Lembangan Mirador di Nakbé, Xulnal, Tintal, Wakná, dan El Mirador.

El Mirador merupakan kota yang mempunyai paling banyak penduduk di Amerika Pra-Columbia, dan mengandungi piramid yang terbesar di dunia, dengan isi padu sebanyak 2,800,000 meter padu (lebih kurang 200,000 lebih banyak, berbanding dengan Piramid Agung Kufu di Mesir). Mirador ialah negara pertama di Amerika yang terurus dari segi politik, dan dinamai "Kemaharajaan Kan" dalam teks-teks kuno. Adanya 26 buah kota dengan kesemuanya dikaitkan dengan Sacbeob (lebuh raya) yang banyak kilometer panjangnya, sehingga 40 meter lebarnya, dan 2 - 4 meter tingginya. Lebuh-lebuh raya itu diturap dengan simen halus yang dapat juga dilihat dengan jelas dari udara di antara hutan-hutan hujan dara tropika yang meluas di Mesoamerika.

Zaman Klasik bagi tamadun Mesoamerika merupakan kemuncak Tamadun Maya, dan dibayangkan oleh tapak-tapak tidak terkira banyaknya di seluruh Guatemala, walaupun tumpuan yang terbesar ialah di Petén. Zaman ini dicirikan oleh pembangunan kota yang bersungguh-sungguh, perkembangan negara-negara kota yang merdeka, serta hubungan dengan kebudayaan-kebudayaan Mesoamerika yang lain. Zaman ini berlangsung sehingga sekitar 900 Masihi ketika, tanpa sebarang alasan yang dapat difahami oleh para ahli arkeologi, tamadun Maya merosot dan meninggalkan banyak daripada kota-kotanya di tanah pamah tengah.

Zaman Pasca Klasik dibayangkan oleh kemaharajaan-kemaharajaan wilayah seperti Itzá dan Ko'woj di kawasan-kawasan tasik di Petén, Mam, Ki'ch'es, Kack'chiquel, Tz'utuh'il, Pokom'chí, Kek'chi, serta Chortí di Tanah Tinggi. Kota-kota ini memeliharakan banyak aspek kebudayaan Maya tetapi tidak pernah berupaya untuk mencapai saiz dan kuasa yang setanding dengan kota-kota klasik.

### [Sunting] Zaman penjajahan

Biara Capuchinas di Antigua Guatemala.

Selepas menemui Dunia Baru, Sepanyol melancarkan banyak ekspedisi yang aman ke Guatemala, mulai dari tahun 1518. Tidak lama kemudian, hubungan Sepanyol mengakibatkan wabak yang memusnahkan masyarakat asli (dipercayai sebagai penyakit Viruela, cacar Sepanyol), berdasarkan huraian dalam buku "Memorial de Sololá".

Hernán Cortés yang mengetuai penaklukan Mexico memberikan kebenaran kepada Kapten Pedro de Alvarado untuk menaklukkan tanah ini. Alvarado pada mula-mulanya bersekutu dengan negara Cakchiquel untuk bertempur melawan negara Quiché, pesaing tradisionalnya. Alvarado kemudian mengkhianati Cakchiquel, dan membawa seluruh kawasan itu di bawah penguasaan Sepanyol.

Semasa zaman penjajahan, Guatemala merupakan sebuah kawasan Kapten Jeneral (Capitanía General de Goathemala) Sepanyol, dan sebahagian Sepanyol Baru (Mexico). Wilayah itu terbentang dari kawasan Soconusco - kini di Mexico selatan (negeri-negeri Chiapas, dan Tabasco) - sehingga Costa Rica. Kawasan ini tidak kaya dengan galian (emas dan perak) berbanding dengan Mexico dan Peru, dan oleh itu, tidak dianggap penting. Keluaran-keluarannya yang utama termasuk tebu, koko, pewarna añil biru, pewarna merah daripada serangga kokineal, serta kayu-kayu berharga yang digunakan untuk kerja seni gereja dan istana di Sepanyol.

Ibu kotanya yang pertama, Tecpan Goatemalan, yang diasaskan pada 25 Julai 1524 dengan nama Villa de Santiado de Goathemala, terletak berdekatan Iximché, ibu kota Kak'chik'el. Ia dipindah ke Ciudad Vieja pada 22 November 1527 apabila Kak'chik'el menyerang kota itu. Pada 11 September 1541, kota itu banjir ketika lagun di kawah Gunung Berapi Agua runtuh, akibat hujan lebat serta gempa bumi, dan dipindah 4 batu ke Antigua Guatemala di Lembah Panchoy, kini salah satu Tapak Warisan Dunia UNESCO. Kota ini dimusnahkan oleh beberapa gempa bumi pada tahun-tahun 1773-1774, dan Raja Sepanyol memberikan kebenaran untuk memindahkan kawasan Kapten Jeneral itu ke kawasan kini di Virgen de El Carmen yang terletak di Lembah Ermita (dinamai sempena nama sebuah Gereja Katolik). Kawasan yang baru ini diasaskan pada 2 Januari 1776.

### [Sunting] Kemerdekaan

Pada 15 September 1821, Guatemala mengisytiharkan kemerdekaan daripada Sepanyol. Republik Guatemala yang baru ini merangkumi kawasan Soconusco, kebanyakan Belize, serta apa yang kini merupakan negara-negara El Salvador, Honduras, Nicaragua, dan Costa Rica. Penduduk-penduduknya sebanyak 1.5 juta orang tertumpu di pusat-pusat bandar.

Pada 3 Oktober 1821, kawasan Kapten Jeneral Guatemala, (terdiri daripada Chiapas, Guatemala, El Salvador, Nicaragua, Costa Rica, dan Honduras) mengisytiharkan kemerdekaan daripada Sepanyol dan penggabungannya ke dalam Empayar Mexico. Kawasan tersebut telah ditaklukkan oleh Sepanyol Baru pada sepanjang zaman penjajahan tetapi dari segi praktik, ditadbirkan secara berasingan. Kesemua kawasan ini kecuali Chiapas tidak lama kemudian berpisah daripada Mexico selepas Agustín I dari Mexico dipaksa turun takhta.

Kesemua provinsi Guatemala membentuk Provinsi-provinsi Bersatu Amerika Tengah yang juga dikenali sebagai Persekutuan Amerika Tengah (Federacion de Estados Centroamericanos). Ibu negaranya dikekalkan di Bandaraya Guatemala yang masih merupakan bandar raya yang mempunyai paling banyak penduduk di Amerika Tengah pada hari ini.

Sebuah tempoh politik yang tidak stabil menyusul, diburukkan oleh kejatuhan pasaran dunia untuk pewarna añil (nila), keluaran eksport Guatemala yang utama ke Eropah, disebabkan oleh rekaan pewarna tiruan. Ini mengakibatkan setiap provinsi meninggalkan Persekutuan antara tahun-tahun 1838 dan 1840, mulai dengan Costa Rica. Oleh itu, Guatemala menjadi sebuah negara merdeka.

Guatemala telah lama menuntut seluruh atau sebahagian kawasan Belize yang berjiran, dahulu sebahagian tanah jajahan Sepanyol dan kemudian diduduki oleh United Kingdom secara haram. Guatemala mengakui kemerdekaan Belize pada tahun 1991, tetapi pertikaian wilayah mereka tidak dapat diatasi. Perundingan-perundingan kini masih diadakan di bawah naungan Pertubuhan Negara-negara Amerika untuk menyelesaikannya. Sila lihat laman-laman web Asil dan OAS. (Sumber utama: Historia General de Guatemala. ISBN 84-88622-07-4)

## [Sunting] Politik

  Maklumat lanjut mengenai politik dan kerajaan Guatemala boleh didapati di Siri politik dan kerajaan Guatemala.

Politik Guatemala berlaku di dalam rangka republik demokrasi perwakilan sistem kepresidenan, dengan presidennya merupakan kedua-dua ketua negara serta ketua kerajaan, dan dalam rangka sistem berbilang parti politik. Kuasa eksekutif dipegang oleh kerajaan, manakala kuasa perundangan dipegang oleh kedua-dua kerajaan dan Kongres Republik. Badan kehakiman adalah bebas daripada badan eksekutif dan perundangan.

## [Sunting] Bahagian pentadbiran

  Rencana utama: Departmen-departmen Guatemala

Departmen-departmen Guatemala

Guatemala dibahagikan kepada 22 buah departmen (departamentos) yang dibahagikan pula kepada lebih kurang 332 buah kawasan perbandaran (municipios).

Departmen-departmen Guatemala termasuk:

1. Alta Verapaz
2. Baja Verapaz
3. Chimaltenango
4. Chiquimula
5. Petén
6. El Progreso
7. El Quiché
8. Escuintla
9. Guatemala
10. Huehuetenango
11. Izabal

12. Jalapa
13. Jutiapa
14. Quetzaltenango
15. Retalhuleu
16. Sacatepéquez
17. San Marcos
18. Santa Rosa
19. Sololá
20. Suchitepéquez
21. Totonicapán
22. Zacapa

Guatemala amat terpusat. Pengangkutan, komunikasi, perniagaan, politik, serta kebanyakan kegiatan bandar yang relevan berlaku di Bandaraya Guatemala, bandar raya yang terbesar di Amerika Tengah.

Bandaraya Guatemala mempunyai lebih kurang 2 juta orang penduduk di dalam had kawasan bandar rayanya dan melebihi 5 juta orang di kawasan bandar. Ini merupakan peratusan penduduk negara yang agak besar (12 juta orang).

## [Sunting] Geografi

Untuk rencana lanjutan, lihat Geografi Guatemala

## [Sunting] Ekonomi

Untuk rencana lanjutan, lihat Ekonomi Guatemala

## [Sunting] Demografi

Untuk rencana lanjutan, lihat Demografi Guatemala

## [Sunting] Budaya

Untuk rencana lanjutan, lihat Budaya Guatemala

## [Sunting] Lihat juga

- Daftar negara

1. ↑ Gambaran Keseluruhan Titik Panas Biokepelbagaiaan Mesoamerika. Pemuliharaan Antarabangsa. Dicapai pada 2007-02-01.

## [Sunting] Pautan luar

- Ensiklopedia Britannica: Guatemala - Halaman Fakta Negara
- Kementerian Luar Negeri United Kingdom: Profil Negara untuk Guatemala

### [Sunting] Kerajaan

- (Sepanyol) Congreso de la República – Kongres Republik Guatemala
- (Sepanyol) Organismo Judicial de Guatemala – Cabang kehakiman Guatemala
- (Sepanyol) Gobierno de Guatemala – Halaman Kerajaan Guatemala

### [Sunting] Tamadun Pra-Columbia

- Projek Lembangan Mirador
- Guatemala, tempat bermulanya Tamadun Maya

### [Sunting] Lain-lain

- Galeri Biokepelbagaian, Ekologi dan Pandangan Darat
- Laporan Tahunan Amnesti Anatarabangsa 2006 – Guatemala

p • b • s
Kesatuan Latin

Andorra • Angola • Argentina • Bolivia • Brazil • Chile • Côte d'Ivoire • Costa Rica • Cuba • Ecuador • Filipina • Guatemala • Guinea-Bissau • Holy see • Honduras • Itali • Mazhab Malta • Mexico • Republik Dominika • Moldova • Monaco • Mozambique • Nicaragua • •Panama •Paraguay • Perancis • Peru • Portugal • Romania • San Marino São Tomé dan Príncipe • Senegal • Sepanyol • Tanjung Verde • Uruguay • Venezuela

Negara-negara di Amerika Tengah
Belize | Costa Rica | El Salvador | Guatemala | Honduras | Nicaragua | Panama

p • b • s
Negara dan wilayah di Lautan Pasifik Utara

Amerika: Kanada • Colombia • Templat:CRI • Templat:ECU • Templat:SLV • Templat:GTM • Templat:HND • Mexico • Templat:NIC • Templat:PAN • Amerika Syarikat

Eurasia-Oceania: Templat:BRN • Templat:KHM • China • Templat:GUM • Templat:HKG • Indonesia • Jepun • Kiribati • Korea Utara • Korea Selatan • Templat:MAC • Templat:MYS • Templat:MHL • [[Image:Templat:Country flag alias Federated States of Micronesia|25x15px|Bendera Templat:Country alias Federated States of Micronesia]] [[Templat:Country alias Federated States of Micronesia]] • Templat:MNP • Templat:PLW • Templat:PHL • Rusia • Templat:SGP • Templat:ROC (Taiwan) • Thailand • Templat:VNM

Di antara: tiada (Hawaii: sebuah negeri Amerika Syarikat)

Diperolehi daripada "http://ms.wikipedia.org../../../g/u/a/Guatemala.html"

Kategori: Guatemala | Negara Amerika Tengah | Negara bertuturan bahasa Sepanyol

##### Views

- Rencana
- Perbincangan
- Semakan terkini

##### perhubungan

- Tentang Wikipedia
- Masyarakat
- Muat naik pintar
- Hubungi kami
- Menderma
- Bantuan

##### Cari

##### Bahasa lain

- Aragonés
- العربية
- Azərbaycan
- Žemaitėška
- Български
- བོད་ཡིག
- Bosanski
- Català
- Česky
- Cymraeg
- Dansk
- Deutsch
- Zazaki
- Ελληνικά
- English
- Esperanto
- Español
- Eesti
- Euskara
- فارسی
- Suomi
- Føroyskt
- Français
- Arpetan
- Gaeilge
- Galego
- עברית
- हिन्दी
- Hrvatski
- Kreyòl ayisyen
- Magyar
- Interlingua
- Bahasa Indonesia
- Ilokano
- Ido
- Íslenska
- Italiano
- 日本語
- Қазақша
- 한국어
- Kurdî / كوردی
- Kernewek
- Latina
- Líguru
- Lingála
- Lietuvių
- Latviešu
- Македонски
- Ekakairũ Naoero
- Nahuatl
- Plattdüütsch
- Nederlands
- ‪Norsk (nynorsk)‬
- ‪Norsk (bokmål)‬
- Novial
- Occitan
- Kapampangan
- Polski
- Piemontèis
- پښتو
- Português
- Runa Simi
- Română
- Русский
- Sicilianu
- Srpskohrvatski / Српскохрватски
- Simple English
- Slovenčina
- Slovenščina
- Shqip
- Српски / Srpski
- Svenska
- Kiswahili
- Тоҷикӣ
- ไทย
- Tagalog
- Türkçe
- Українська
- O'zbek
- Tiếng Việt
- Volapük
- 中文
- Bân-lâm-gú